Quick

Quick ass eng Fast-Food-Chaîne, déi 1970 an der Belsch gegrënnt gouf.

 Geschicht 

1971 goung den éischte Quick-Restaurant an der belscher Stad Schoten bei Antwerpen op. A Frankräich gouf den éischte Restaurant 1980 zu Aix-en-Provence opgemaach, an 1983 den éischten zu Lëtzebuergquick.fr: La saga QuickPaperjam (online): L'inauguration du 8ème Quick au Grand-Duché de Luxembourg renforce la place de N°1 de Quick dans ce pays (25. Mäerz 2010). No an no goufen och an anere Länner Restauranten opgemaach: an Däitschland (1983-1988), Groussbritannien (1983-1985), Italien (1985-1995), Holland (1995-2000), Andorra (1997-2007), Slowenien (2000-2002), Ungarn (2000-2001), de Vereenegten Arabeschen Emiraten (2003-2010), Algerien (2007-2011), Spuenien (2008-2010), Russland (2008-2014), Tierkei (2015) an Tunesien (2015-2017). Mee ausser der Belsch, Frankräich a Lëtzebuerg goufen d'Quick-Restauranten an den anere Länner ëmmer no e puer Joer zougemaach. Am Marokko war Quick tëscht 2004 an 2013 aktiv, an huet 2016 nees nei opgemaach.

Zu Bréissel gouf 1978 den éischte Restaurant als Franchise opgemaach. 

2015 huet de franséische Groupe Bertrand d'Kette mat hire 509 Restauranten opkaaftstandaard.be: Burger King richt pijlen op Quick (28. September 2015). Een Deel vun de Restaurante gouf a Burger-King-Restauranten ëmgedeeft, well och déi Mark als Franchise zum Groupe Bertrand gehéiert huet. 

Schonn e puer Méint drop goufen déi belsch a lëtzebuergesch Restauranten nees u QSR Belgium, de Franchise-Bedreiwer vu Burger King an deenen zwee Länner weiderverkaaftlavoixdunord.fr: Groupe Bertrand cède les Quick en Belgique et au Luxembourg (25. Juli 2016). De Lëtzebuerger Deel, d'Gesellschaft Happy Quick, hat awer nëmmen zu 55 % dem Groupe Bertrand gehéiert, de Rescht war am Besëtz vum Flavio Becca senger Entreprise Promobe (40 %) a vum Lëtzebuerger Entreprener René Faltz (5 %). Och si hunn hir gemeinsam 45 % 2017 un de belsche Quick-Besëtzer verkaaftwort.lu: Quick Luxemburg nun in einer Hand vum Laurent Schmit (18. Januar 2017). 

2021 huet de Groupe Bertrand och de Rescht vun de franséische Restauranten dem US-amerikanesche Fong HIG Capital verkaaftcapital.fr: Quick appartient désormais au fonds américain HIG Capital, revendu par Groupe Bertrand (2. August 2021).

 Restauranten 

2023 gouf et an der Belsch 76 an a Frankräich 119 Quicken.

Zu Lëtzebuerg gouf et 2017 nach néng Restauranten, an 2023 just nach dräi: zu Esch-Lalleng, zu Walfer an um Stater Kierchbierg.

 Um Spaweck 

 Internetsite vum Quick zu Lëtzebuerg

Kategorie:International Gastronomie
Kategorie:Gastronomiebetriber
Kategorie:Belsch Entreprisen
Kategorie:Franséisch Entreprisen